Gle! Gle tko stiže.
Hoću selfie za svoje dečke.
Evo našeg junaka.
Nije se ni zadihao. Bravo!
Fantastično!
- Thibaut je sjajan biciklist i čovjek. - Baš imamo sreće.
- Molim? - Da, imamo sreće.
Za mene je poanta utrke Francuska.
Francuzi u francuskom timu pod velikim su pritiskom.
Cilj mi je osvojiti jednu etapu utrke. Francuzi žele pobjedu.
Bodri nas cijela zemlja i to nam daje vjetar u leđa.
Thibaut!
Oduvijek mi je bio san osvojiti etapu utrke.
Uspjelo mi je triput.
2012.
- Thibaut Pinot! - Možeš ti to, mali! Hajde!
Thibaut Pinot odnosi drugu pobjedu u utrci.
2019.
Ti trenuci zauvijek ostaju u sjećanju.
Uspjeh za Pinota i momčad Groupama-FDJ.
Thibaut!
Idemo, stari! To!
Naježim se čim se sjetim.
To!
TOUR DE FRANCE: U SRCU PELOTONA
Thibaut!
OČEKIVANJA NACIJE
Prebaci na kameru H2 pa da vidimo.
Počinje sedma etapa utrke od Tomblainea do Super Planche des Belles Fillesa.
Ovog popodneva čeka nas nova sjajna predstava.
Ovo je prva planinska etapa.
Prošli smo trećinu utrke. Francuska još nije osvojila nijednu etapu.
U iduće tri etape ima to priliku promijeniti
jer Francuzi su poznati kao izvrsni penjači.
- Uveli su dionicu Bernaudeaua. - Stvarno?
- Nikad nije vozio utrku Paris - Roubaix. - Ljubomoran si!
- Ma ne... - Ljubomoran je!
- To je predzadnja... - Ljubomoran je!
- Bit će tučnjave? - O, da!
Osvoji ti dionicu, pa je možda nazovu po tebi.
Sanjam o tome.
Ti ćeš dobiti prijevoj. Imaš i zavoj u Alpe d'Huezu?
- Imam. - Koji?
- Trinaesti. - Aha.
Marc Madiot naš je otac i zaštitnik,
glava naše obitelji, momčadi Groupama-FDJ.
PENJAČ
Brani nas poput ženke koja brani svoje mladunce.
Štiti nas. Nikad nas nije razočarao.
Stiže Marc Madiot! Pogledajte!
Evo ga!
Ovo mi je život.
Kao dijete osjetio sam poziv, baš poput svećenika.
Jurim otkad sam sjeo na bicikl.
Odmah sam osjetio da će mi to obilježiti cijeli život.
Spektakularan trenutak!
U završnoj fazi karijere
odlučio sam osnovati svoju momčad.
Marc, ostvarila ti se želja i sad si sportski direktor.
Bio sam neiskusan. Tek sam prestao voziti.
Ali imao sam jaku želju. To je najvažnije.
Thibaut Pinot!
Možeš ti to, mali! Hajde!
Sve nas mora voditi jaka želja.
I službenike u uredu, i bicikliste, i radnike u radionici.
Hajde, Thibaute!
Kad uđem u auto s menadžerom, svim srcem podupirem svoju momčad.
Želim da dečki daju sve od sebe.
Moraju gristi i imati petlju. To je najvažnije.
Ne pobjeđuju uvijek najbolji nego najuporniji i najodlučniji.
Pritisak na francuske momčadi raste,
posebno na lokalca Thibauta Pinota
koji već deset godina predvodi francuski biciklizam.
Domogao se i podija u utrci.
MOŽEŠ TI TO! DOMA SI!
Thibaut Pinot!
Ovo je idealna prilika za zakucavanje
i osvajanje prve etape za Francusku.
Sretan sam što imam Thibauta.
Francuzi ga vole jer je iskren.
Spontan je. Prespontan ako mene pitate.
Thibaut!
Sposoban je dati nešto što drugi nemaju.
U današnjem pelotonu nema mnogo takvih biciklista.
Pinot je romantik izgubljen u modernom svijetu.
Strašno je nadaren, ali...
Imao je teških trenutaka na Tour de Franceu.
TOUR DE FRANCE, 2019.
Mnogi su mislili da će 2019. pobijediti.
DIREKTOR UTRKE
No tri dana prije kraja odustao je zbog ozljede.
Presudila je prebolna ruptura mišića. Bio je to velik šok za sve.
Zatim je 2020. pao u prvoj etapi i na njega je naletio drugi biciklist.
Ali ostao je u utrci.
To je bio znak poštovanja koji ga je koštao sljedeće sezone.
Zbog teške ozljede leđa i zdjelice 2021. nije mogao nastupiti u utrci.
MÉLISEY, FRANCUSKA
Ne gazi po tome, to je za hranu. Dođi.
U svojim životinjama nalazim utjehu.
Volim biti sa svojim kozama i magarcima.
Pružaju mi nešto što mi nijedan čovjek ne može dati.
Treba joj Strepsils.
Briga o njima oduzima mnogo vremena.
THIBAUTOVA PARTNERICA
Ali nije mi...
Zna biti teško, ali nije zamorno jer mi donosi mnogo veselja.
Nakon pada godinu dana nisam radio ono što najviše volim.
Hajde.
Bilo je teško. Htio sam odustati i posvetiti se nečemu drugome.
Leđa su me boljela i godinu dana poslije.
Srećom, moja je obitelj bila uz mene.
Zdravo.
Moj otac.
- Zdravo. - Drago mi je.
Morao sam se nečime zaokupiti,
pa sam se od jutra do mraka bavio životinjama.
Nisam htio da moja priča u utrci onako završi.
Zato sam se borio.
Živim u Vogezima, 20 km od La Planche des Belles Fillesa.
Za mene je to mjesto bajkovito.
To je prva planina na koju sam se popeo.
Tu sam bio drugi i četvrti, ali nikad prvi.
Sad sam u boljoj formi. Želim osvojiti ovu etapu.
Ostvario bi mi se san.
Idemo, gospodo. Počinje sedma etapa.
Pred nama je velik dan.
Jučer ste bili dobri. Nije bilo lako. A sad je na redu La Super Planche.
Thibaut Pinot mora uskrsnuti u ovoj utrci.
Mora opet mirno iskusiti Tour de France.
Idealan scenarij:
Thibaut je na čelu i kontrolira utrku koliko god može.
Dugo mu je trebalo da se oporavi.
I zato smatram
da svoju traumu treba izbrisati sjajnim nastupom ove godine, 2022.
Ali on uporno želi osvojiti etapu.
Danas si moramo stvoriti prilike.
I, na kraju, dečki...
Dajte gasa. Trebamo vas.
Groupama-FDJ ima veliku strast i želju za pobjedom.
Hajde, stari. Francuska nas gleda.
Logo naše momčadi znaju svi, od Pariza do Corrèzea.
Sretno!
Biciklizam je međunarodni sport.
Ali momčad Groupama-FDJ pravi je predstavnik Francuske.
Tako mora i ostati.
Važno nam je povezati se s ljudima koji nas gledaju i podupiru.
Ima još francuskih momčadi,
ali naš se DNK razlikuje od DNK-a naših kolega iz drugih momčadi.
DIREKTOR MOMČADI AG2R CITROËN
Momčad AG2R Citroën
već je dva desetljeća najuspješnija francuska momčad
na Tour de Franceu i u drugim etapnim utrkama.
Sve nam francuske momčadi zavide.
Pravi smo brend.
Osvajamo etape i probijamo se u ukupni poredak.
Groupama ima Pinota, momka kojeg svi dobro znate
i koji se stalno penje na La Planche des Belles Filles.
Poznaje svaki centimetar uspona.
Želim da se usredotočite na utrku, stav, kolektiv i dobro raspoloženje.
Nismo se proslavili u prvih šest etapa,
ali još nije sve propalo. I dalje smo u igri. Nema problema.
Znamo da se radi o najvećoj utrci na svijetu,
ali pritisak je veći kad ste u francuskoj momčadi.
Bernaud Hinault zadnji je Francuz koji je odnio pobjedu,
prije više od 30 godina. Pritisak je ogroman.
A sada prvi put želimo ostvariti vrhunski rezultat sa stranim biciklistom.
Vodit će nas čovjek na ovoj fotki. Ulazimo u etapu po svojoj mjeri.
Dat ćemo sve od sebe na startu. Bene, ti se usredotoči na penjanje.
Kao Australac u francuskoj momčadi
koji ne govori francuski
suočio sam se s velikim izazovom.
Morao sam se prilagoditi i preživjeti.
Kad sam se pridružio momčadi,
prvo su mi rekli:
„Želimo da budeš agresivan
i da se domogneš podija na Tour de Franceu.”
O tome oduvijek sanjam.
Bravo!
2021.
Svaka čast.
Ben je 2021. bio četvrti. Pravi je borac i pobjednik.
Posebno je iskustvo voziti za Francuze. Taj mi je trenutak promijenio život.
Ali ova je godina puna uspona i padova.
DRUGA ETAPA
Drugog dana Ben je pao nekoliko stotina metara prije cilja.
Puno je biciklista završilo na tlu.
Prizor je bio nasilan.
Ali i liječnici i Ben rekli su: „Sve će biti u redu.”
Ben O'Connor provjerava je li sve u redu.
Izgubio je vrijeme na pločniku.
PETA ETAPA
O'Connor s brojem 31 za AG2R zdesna.
Sranje. Baš iritantno.
Nadali smo se da će se on probiti.
Momčad Bena O'Connora zaostaje četiri minute i 20 sekundi.
Je li se tko probio naprijed?
Prije sedme etape bilo je mnogo pitanja.
- Stavio si u auto? - Jesam, sa svim ostalim.
- Idemo. - Sretno u utrci. Bok.
Krenuli smo puni nade. Rekli smo si:
„Ako Ben bude dobar i ako ga ne bude mučila ozljeda,
možda uspijemo osigurati mjesto u ukupnom poretku.”
SEDMA ETAPA, 176,3 KM
Osam, sedam, šest, pet, četiri
tri, dva, jedan.
Biciklisti su dobili znak i počinje sedma etapa.
Čeka nas put od 176 kilometara i prva velika planinska završnica.
Evo Thibauta Pinota...
Sanja o pobjedi danas.
Thibaut Pinot na La Plancheu...
Bit će gusto.
Kad se biciklisti voze svojim krajem,
to utječe na njihovo stanje uma.
Danas je blagdan sv. Thibauta.
Prije deset godina prvi je put osvojio etapu utrke.
Ovaj simbolični dan Pinotu stvara golem pritisak.
Pod pritiskom dajete sve od sebe.
Borite se za pobjedu i govorite si:
„Mogu ja to, ovo je moj trenutak.”
Približavamo se podnožju La Super Planchea.
Pred biciklistima je uspon od sedam kilometara.
Nagib iznosi oko 8,7 %.
Radi se o usponu prve kategorije.
Prvo će biti gadno, ali izdrži. Idemo, Bene. Idemo, dečki!
Ekipa na čelu nametnula je jak tempo.
Pinot se dobro drži, ali mora sustići ostatak svoje momčadi
kako bi imao šanse osvojiti etapu.
Puno manevriranja.
Završnica će biti uzbudljiva.
Thibaut Pinot probija se naprijed.
Hoće li ovo biti njegov trenutak?
Imamo posla s jakim igračima.
Borimo se za žutu majicu.
Uspon je težak. Strmo je.
Prava kalvarija.
Već sam to stoput prošao.
Ondje sam prolio puno znoja.
Za pobjedu se treba pomučiti.
Super ti ide. Bravo!
Tempo na završnom usponu bit će paklen.
Biciklisti polako posustaju. Broj 54 udaljava se od ekipe.
Posustaje i Geniets s brojem 93.
KOMENTATOR
Slijedi ga Verona s brojem 68.
Ostalo je dvadesetak biciklista.
O'Connor, prošle godine četvrti, sada sve više zaostaje.
Udaljava se od pelotona.
Hajde, Bene! Idemo! Svi zaostaju.
- U redu je. - Ništa od ukupnog poretka.
- Gotovo je! - Hajde, Bene. Samo vozi dalje.
O'Connor je jutros zaostajao sedam minuta
za biciklistom u žutoj majici, Zaostatak raste.
Može li ga ikako nadoknaditi?
Groupama-FDJ i dalje je na čelu.
Pinot, s desne strane ekrana, daje zadnji atom snage.
PRIJEĐENO: 171,1 KM VRIJEME: 3 H 46 MIN
Pred nama je najstrmiji dio uspona.
Ne vidim Thibauta.
Ne vidim ga nigdje.
Thibaut Pinot s brojem 97 zaostaje.
Thibaut Pinot udaljava se od pelotona.
Thibaut Pinot gubi snagu.
Francuz se bori sa svojim biciklom.
Za Pinota je utrka danas završila.
Veliko razočaranje za Francuze.
U cilj ulazi 31.
S nama je Thibaut Pinot.
Nisi mogao pratiti tempo uspona na La Planche des Belles Fillesu.
Jesi li razočaran nastupom?
Naravno da jesam.
Atmosfera je bila čarobna, kao uvijek i...
Publika je bila na visini zadatka, a ja nažalost nisam.
Hvala im puno.
- Hvala. - Hvala, Thibaute.
Hvala, super si.
Thibaute!
Najgore mi je razočarati publiku.
Bravo, Thibaute! Svaka čast!
Znaju da sam dao sve od sebe, ali...
Bio sam razočaran i samo sam htio ući u autobus.
Bio sam daleko od vodstva i malo me je sram.
Katkad mi se čini da mi je popularnost veća od talenta.
Katkad bih tu pažnju mijenjao za pobjede.
Cijela je obitelj ovdje.
- Svi ste došli! - Pa, morali smo.
Bili smo blizu vrha, ali nismo onamo stigli.
Kako ste?
THIBAUTOVI RODITELJI
Može i bolje.
Razočarani smo. Trudili smo se, vjerovali smo, nadali smo se.
Zbilja težak dan za Bena O'Connora i momčad AG2R.
Nisu se uspjeli probiti u ukupnom poretku.
U završnici sedme etape Ben je zauzeo 56. mjesto.
Izgubio je šest minuta.
Hej.
Jesi dobro?
Jesam.
Ne osjećam noge.
Krenem i samo stanem.
U profesionalnom sportu nema lakih pobjeda.
Htjeli smo da Ben bude uspješan.
Otkako je pao, žali se na desnu nogu.
Kaže da nema snage u desnoj nozi.
Imamo dobrog vođu. Bit će to dobro.
Vjerujte mi, on je zvijer.
Zvijer je i nećemo odustati.
Ovo je naš posao. Radim ga sa srcem, strašću i...
Dres momčadi AG2R Citroën zauvijek nosim u srcu.
SAINT-ÉTIENNE, FRANCUSKA
Ovdje sam dao tetovirati najbolju momčad na podiju
u utrci iz 2014.
Tetovaža je simbolična jer predstavlja naše vrijednosti,
timski duh, solidarnost.
Po sredini leđa dao sam tetovirati citat
i popis svojih postignuća kao sportskog direktora od 2006.
Ovdje je karta Francuske s Tour de Franceom i Eiffelovim tornjem.
Ova tetovaža predstavlja moju obitelj.
Kompas. A ovdje je Axelova ruka.
Vražićak je tek počeo voziti.
Napada me!
Stat ćemo za 300 metara.
Utrke gledam kad god mogu i kad nisam u školi.
I pratim tatu.
Svake ga večeri zovem i pitam: „Kako je bilo na utrci?”
Bit će jako teško pobijediti na Tour de Franceu.
- Zašto? - Podij je već...
Ma teško.
Lijepo je imati dijete koje zanima tatin sport.
Stavi kacigu na glavu.
Moj je otac bio inženjer.
Nikad se nije natjecao u sportu.
Nije shvaćao zašto me zanimaju profesionalna natjecanja.
Doduše, nikad me nije sputavao.
Ali bio je potpuno drukčiji. Nikad mi nije dolazio na utrke.
I baš...
Baš ironično...
Preminuo je tijekom Tour de Francea.
Izgubio sam roditelje, ali pronašao sam pravu obitelj.
To mi je jako važno jer...
AG2R Citroën zagovara obiteljske vrijednosti,
poštovanje, solidarnost i slično.
Nažalost, nisam mogao voziti na Tour de Franceu.
Ali, sad kad radim ovaj posao, imam priliku za revanš.
I za mene je to zaista predivno.
OSMA ETAPA, DOLE - LAUSANNE, 186,3 KM
Počinje osma etapa Tour de Francea, od Dolea do Lausannea.
Nadamo se boljem danu za francuske momčadi.
Gledamo Bena O'Connora.
Hoće li se momčad AG2R probiti u ukupni poredak?
Thibaut Pinot jučer je posustao
tijekom uspona na La Super Planche i završio na 31. mjestu.
Uspon na La Planche bio je težak.
Kad vam je teško, želite samo preživjeti. Zato kažemo: „Sutra je novi dan.”
Težak sudar!
Sudar u pelotonu!
- Nastala je gužva. - Pali su u grmlje.
Dan nakon La Planchea svi smo bili pomalo ošamućeni.
Thibaut Pinot i šestorica kolega iz momčadi Groupama-FDJ.
Bena O'Connora iz AG2R-a ne čekaju momčadski kolege.
Netko me udario sleđa.
- O'Connoru nije dobro krenulo. - Imao je teške dane.
Ozlijedio se.
Gluteus mi je puknuo i to je bilo to.
Doviđenja!
Je li Thibaut Pinot na tlu? Pao je na travu.
Imao sam previše pehova u utrci.
Dugo mi je trebalo da se vratim u peloton.
Katkad baš nemate sreće.
Sve je moguće i morate paziti do samoga kraja.
- Ne. - Kvragu!
- Usporavaju. - Pinot je pao!
Drugi sudar danas. Baš frustrirajuće.
Kakav mučan dan.
Morate se brzo vratiti u utrku.
Ajme, kakav udarac!
Thibaut Pinot proživljava pakao posljednjih 20 minuta.
Pao je na uzbrdici, pa dobio udarac u glavu.
Vidite što će se dogoditi za manje od sekunde.
Ali ne stignete reagirati.
Pretrpite štetu i pomislite: „Pa baš sam proklet.”
Tog mi je dana bilo svega dosta.
Samo sam htio da etapa završi.
Kada padnete, prvo želite pokušati ostati u utrci.
Brzo ustajete i tražite bicikl da nastavite dalje.
Nitko vas ne čeka.
Peloton je okrutan. Utrka ide dalje, nema stajanja.
U nogometu vas zamijene čim se malo ozlijedite.
U biciklizmu vas nema tko zamijeniti.
Morate preživjeti.
Thibaut Pinot ulazi u cilj 51.
Kakav peh. Imao je još jedan težak dan.
Jesi dobro? Nisi...
Udarili su te u oko?
Ljudske vrijednosti i patnja srž su biciklizma.
Ako niste spremni na patnju, promijenite karijeru.
- Želim na rendgen. - Zašto?
- Želim na rendgen. - Dobro, uđi u autobus.
Trebam rendgen. Jebote.
Prošao sam pakao samo da bih završio etapu.
Bio sam uporan. I to je bilo to.
Gotovo.
Netko me udario sleđa.
Vidite? Ne mogu podići nogu.
- Možeš li je sad dići? - Ne mogu.
- Ovdje? - Da.
Dobro. Dakle, ovdje je torzija.
A ovdje nagnječenje mišića.
Gadno.
Takva se ozljeda ne vidi.
Vidite nečije razbijeno lice.
Vidite nekome ožiljak na laktu i mislite: „Baš opak lik.”
S kosti je sve u redu, ali mišić je pukao.
Ozljeda je unutarnja. Ne osjećam se baš opako.
- Zdravo! - Bok.
Imam dobre vijesti. Nema prijeloma.
Da?
Ajme, je li ti laknulo?
- Molim? - Laknulo.
- Ništa nije slomljeno. - Aha.
Dobro. Ali i dalje imamo problem.
Da, ali...
- Dobro. Sutra je cilj završiti utrku. - Dobro.
Sad je cilj oporaviti se.
- Razumijem jer... - Razumiješ?
- Mišić je puknuo. - Tako je.
Nema šanse da se oporavi.
- Imaš nedjelju, ponedjeljak, utorak. - Dobro.
I srijedu.
Možda da, možda ne.
Punim gasom.
Polako.
Dan po dan. Ali moraš biti siguran.
Imamo još dva tjedna, Bene.
Dobro.
Želiš li osvojiti etapu?
- Moraš si reći: „Želim osvojiti etapu.” - Dobro.
Ben vjerojatno misli: „Jurdie je poludio.
Kakva budala.
Samo želim ići kući, a on mi kaže da sutra sjednem na bicikl.”
Prema mojem iskustvu,
biciklisti su se znali vratiti u utrku.
I dalje gajim nadu da će Ben uspjeti.
Hajde. Odmori se, manijače.
- Hvala. - Oporavi se.
Jedva čekam sutra.
DEVETA ETAPA, AIGLE - CHÂTEL LES PORTES DU SOLEIL, 192,9 KM
Tour de France penje se u planine. Počinje deveta etapa.
Pred nama je lijep dan.
Publika očekuje pobjedu Francuske.
Vozit će se preko planina.
Danas se penjemo visoko.
Imamo dva uspona prve, jedan druge i jedan četvrte kategorije.
Pred biciklistima velik je dan.
Prema najnovijim informacijama Ben O'Connor ima puknuće mišića.
Dat će sve od sebe da završi etapu.
Već znate da danas imamo nove ciljeve.
Ben se neće boriti za ukupni poredak.
To nam otvara nove mogućnosti.
Ben će sada pomoći momčadskim kolegama,
Benoîtu, Auréu i Bobu, da se probiju na zadnjem brežuljku.
Ja sam Bob Jungels. Vozim za momčad AG2R Citroën.
Dolazim iz Luksemburga.
Optimističan sam
iako sada u našoj momčadi ne ide sve prema planu.
Situacija je malo zeznuta.
Zasad sreća nije na našoj strani, ali moramo to promijeniti.
Bol neće zauvijek trajati. Ne smijemo se predati.
Od devete etape nadalje
ukupni poredak nije nam prioritet.
Moramo se maksimalno usredotočiti. Glavni nam je cilj osvojiti etapu.
Ima još nade. Govorimo si:
„Možemo osvojiti etapu s biciklistima koji su nam ostali.”
Sve vas boli guzica, noge i glava.
Ali razmišljajte pozitivno, dečki.
Što prije, to bolje.
Plan A s Benom na kraju nije uspio.
Nismo imali pravi plan B.
U ovoj etapi sve su karte otvorene.
Svi se mogu pridružiti vodećoj skupini i pokušati nešto napraviti.
Nisam Francuz, ali svjestan sam koliku važnost
Tour de France, pobjeda i osvajanje etape imaju za Juliena
i za francusku momčad. U pitanju je njihov identitet.
Menadžeri momčadi prilagođavaju taktiku pojedinoj etapi.
Postoje plan A, plan B, a katkad i plan C.
Prilagodba je jako važna.
Thibaut želi pobijediti. Želi prvi ući u cilj.
Za njega bi pravi povratak bilo osvajanje etape.
Pokazao bi koliko vrijedi, koliko zna i za što je sve sposoban.
Talent ne nestaje.
Ali sve se odvija u glavi.
Ako padnete, ozlijedite se ili naiđete na probleme,
ako sve krene nizbrdo, iz toga se vrlo teško izvući.
U tijeku je deveta etapa Tour de Francea.
Sunce sja. Dan je prekrasan.
Krećemo iz Aiglea.
Zatim slijede tri vijugava uspona, a onda se vraćamo u Aigle
i nastavljamo prema cilju u Châtelu.
Bravo!
Ben O'Connor drži se pelotona unatoč jakim bolovima.
Ako stigne do cilja, bit će to pravo čudo.
Hajde. Idemo, drži se, Bene.
Nije dobro. Ben O'Connor zaostaje.
Hrabar je,
ali tko može pedalirati uzbrdo s puknutim mišićem?
Sutra saniramo štetu. Samo vozi.
Završit ću utrku. Moram radi svoje momčadi.
Trebao sam se boriti za prvih pet mjesta u utrci.
Lani sam bio četvrti.
Mislite da želim biti zadnji?
Danas je dan pun krajnosti za AG2R Citroën.
O'Connor prilazi. Cilj mu je preživjeti.
Sprijeda Bob Jungels predvodi peloton.
Nastoji podići moral svoje momčadi.
Hoće li osvojiti etapu?
Manja se skupina odvojila od pelotona a predvodi je Jungels s brojem 36.
Hajde, dečki. Ekipa vam bježi.
Hajde, Bobe! Idemo!
Osjećao sam se dobro
i bio sam vrlo smiren, a to je uvijek jako dobar znak.
Vozio sam uz bok s najboljima. Ekipa je bila vrlo jaka.
Pinot se pridružuje vodećoj skupini s dva dana zakašnjenja.
Sad se mora otvoriti prostor.
Bob Jungels svakako nije najbolji penjač.
Nije mu to prirodno. Ne pridružuje se često vodećoj skupini.
Zato sam ga malo stisnuo.
Hajde, Bobe! Idemo!
Ovo je tvoj trenutak. Idemo, Bobe! Vozi!
Bravo, Bobe. Daj gas. Tako, možeš ti to. Idemo!
Jungels se probija.
Bili smo na čelu pelotona i nadali smo se uspješnom završetku.
Hajde, 20 sekundi prednosti pred ostalima.
Pobjeđuje onaj najmirnije glave.
Prednost Boba Jungelsa pred ostalima sve više raste.
Jungels vozi najbolju utrku u životu.
Bravo, Bobe! Jesi žedan?
Bez kofeina je.
Dvije minute, deset sekundi.
Thibaut Pinot napada na početku uspona.
Ubrzava i želi sustići Boba Jungelsa.
U današnjem zadnjem izazovu
skupio je snagu koju nije imao na La Super Planche des Belles Fillesu.
Thibaut grize.
Udaljio se.
Kakvo ubrzanje! Pinot je smanjio prednost Jungelsa.
Pinot zaostaje minutu i 50 sekundi za tobom.
Uvijek želim sam doći do vrha. To je moja taktika za pobjedu.
Želim pobijediti na bajkovitim mjestima i ostvariti snove iz djetinjstva.
Za planine me veže nešto posebno.
U podnožju sam malen, a na vrhu velik.
Za mene su to jedine pobjede koje su zaista važne.
Gledamo Thibauta Pinota u svojem tipičnom izdanju,
prvi put nakon one ozljede.
Zaostajao je 37 sekundi,
a sada će se možda domoći podija za svoju momčad Groupama-FDJ.
Kakav borac.
Jungelsova se prednost topi. Sada je na dva kilometra od cilja.
Idemo, 30 sekundi! Hajde, Bobe!
Hajde, 30 sekundi, Bobe!
Vozi, Bobe!
Julien je odjednom podivljao.
Hajde, Bobe! Idemo! Vozi!
Bodrenje se pretvorilo u urlanje.
Hajde!
Skoro sam oglušio.
Thibaut se opasno približavao.
Tad sam shvatio da možda neću osvojiti etapu.
Thibaut je najbolji penjač na svijetu.
Pinot vjeruje u pobjedu. Od Jungelsa ga dijeli još 200 metara.
Blizu mu je.
Hajde! Daj gas!
Bob Jungels približava se cilju. Dijeli ga još samo malo.
Još 1500 metara. Hoće li osvojiti etapu?
Idemo, do crvene zastavice i nizbrdice.
Daj gas! Idemo!
Hajde, još pola kilometra. Možeš ti to!
Pinot ne posustaje. Ulaže zadnje atome snage.
Ma teško.
Hajde, još 300 metara. Ne odustaj! Možeš ti to!
Osvojit ćemo jebenu etapu!
Sranje.
To je to, Bobe.
Pobjeda je tvoja. Idemo, do cilja!
Hajde, pobijedio si! Još malo!
Bob Jungels osvaja etapu nakon četiri sata i 46 minuta.
Kakav nastup Luksemburžanina u ovoj junačkoj, samotnoj vožnji!
To!
Uspjeli smo!
Jebote!
Jebem ti sve!
Kakav vrtlog emocija.
Čovječe!
Bravo, momci.
Bilo je fenomenalno. Kako li je samo pedalirao!
Obuzele su nas emocije.
Ostvario je ono što mnogi žele.
Svašta mi je prošlo kroz glavu. Sjetio sam se roditelja kojih više nema.
Neću opet plakati,
ali znam da odozgo ponosno gledaju svog uspješnog i sretnog sina.
I ja sam ponosan jer je opet pobijedila francuska momčad.
Thibaut Pinot poražen je samo 100 metara prije cilja.
Jebemti!
Nije ni drugi.
Sranje.
San francuskog penjača propada.
Ali danas smo svjedočili starom Pinotu.
Dao je sve od sebe.
Ovo je bolno.
Nisam zadovoljan.
Ušao sam u cilj razočaran jer sam izgubio.
Jungels i ja borili smo se prsa o prsa.
Katkad si namećem prevelik pritisak.
Teško je kad iz godine u godinu stvari ne idu prema planu.
Prešao sam tridesetu.
Nažalost, bit će mi sve teže.
Šteta.
Da je bilo strmije, uspio bi...
Takve su utrke.
Ne treba plakati za ljudima koji su nekoć bili uspješni.
To nema smisla.
Takva je surova realnost biciklističkih utrka.
VOĐA MOMČADI
Hej, Mich-Mich.
Mlađe generacije zamijenit će starije.
Sad je momčad kompletna i treba se usredotočiti na ukupni poredak.
Nema vremena za tugovanje. Naše će vrijeme doći.
Ben O'Connor, Australac,
ulazi u cilj pola sata nakon Boba Jungelsa.
Ali svi su danas pokazali karakter!
Kad sam ušao u cilj,
bio sam rastrgan. Za mene je to bio prosječan rezultat.
I dalje me boljelo. Ali on je pobijedio.
To je sve što nam treba.
Da.
Bilo mi je drago zbog Boba.
Julien mi je prišao. Vidjelo se koliko mu sve ovo znači.
Vidjelo se
da je s leđa momčadi pao ogroman teret.
- Za Boba i AG2R Citroën! Hip, hip! - Hura!
- Hip, hip! - Hura!
- I opet, hip, hip! - Hura!
- Hip, hip! - Hura!
Cijelu utrku nisam učinio momčad ponosnom
zbog svih onih sudara i pehova.
Zato sam se jučer onako borio.
Ali bolovi su prejaki i gotovo je nemoguće utrkivati se.
Sutra neću nastupiti na Tour de Franceu.
Uglavnom, to je to.
Ovo nije kraj iz bajke kakav smo svi priželjkivali, zar ne?
Eto.
- Ja ću te zamijeniti. - Zamijeniti?
Pa, da.
Sretno!
Hvala.
Za mene.
Kad je Bob pobijedio, donijeli smo pravu odluku u pravo vrijeme.
Ben je nakon toga mogao otići u boljem raspoloženju
jer su prijatelji preuzeli štafetu i ostvarili sjajan rezultat.
U SLJEDEĆOJ EPIZODI...
Na redu je kraljica svih etapa u Hautes-Alpesu.
Plan je osvojiti etapu s Jonasom.
Pogačara ne možete svladati sami.
Za to trebate svoju momčad.
Moram ga nekako slomiti.
Nadam se da ste spremni za vrlo naporan dan.
Ne želite izazivati vraga. Ako izazovete Pogačara, uzvratit će vam.
Morate izdržati ono što drugi ne mogu.
Jonas Vingegaard napada!
- Hajde! - Idemo!
Ovo je živa patnja.
Prijevod titlova: Martina Grujić